ኢሬቻ ከ3.6 ቢሊዮን የአሜሪካን ዶላር በላይ ኢኮኖሚ የመፍጠር አቅም አለው ተባለ
የኢሬቻ በዓል ከ3.6 ቢሊዮን የአሜሪካን ዶላር በላይ የኢኮኖሚ እንቅስቃሴ የመፍጠር አቅም እንዳለው የኢኮኖሚ ባለሙያዎች ገለጹ። የኢኮኖሚ ባለሙያው ዶክተር ጉቱ ቴሶ ለኢትዮጵያ ፕሬስ ድርጅት እንደገለጹት፣ ከ150 ዓመታት በኋላ በአዲስ አበባ በሚከበረው ኢሬቻ በዓል ከሁሉም የሀገሪቱ ክፍል እና ከውጭ ሀገራት ጭምር ከ6 ሚሊዮን በላይ ህዝብ ይሳተፋል ተብሎ የሚጠበቅ በመሆኑ በዚሁ በዓልም በርካታ ባህላዊ ክንዋኔዎች ከመቅረባቸውም በላይ ሰፊ የሆነ ኢኮኖሚያዊ እንቅስቃሴዎች ይኖራሉ። በኢሬቻ ከበዓላዊ መስተጋብሩ
ባሻገር በአልባሳትና ጌጣጌጦች፤በሆቴልና
ቱሪዝም፤ በምግብ እና
መጠጥ አቅርቦት፤ በትራንስፖርትና
መሰል ዘርፎች ሰፋፊ
ግብይቶች ስለሚከናወኑበት ከተማዋ
ከ3.6 ቢሊዮን
የአሜሪካ ዶላር በላይ
ገቢ የማመንጨት አቅም
ልትፈጠር  እንደምትችል
የኢኮኖሚ ባለሙያው ገልጸዋል።
 የኢሬቻ
በዓል ከኦሮሞው ባሻገር
መላው ኢትዮጵያዊ እና
በውጭ የሚኖሩ  ኢትዮጵያዊና
ትውልደ ኢትዮጵያውያን ጭምር
የሚሳተፉበት በመሆኑ በኢንዱስ
 ትሪውም ሆነ በአገልግሎት ዘርፉ የሚቀርቡ ሸቀጦችና አገልግሎቶች ሰፊ ገበያዎችን ስለሚያገኙ በዘርፉ የተሰማሩ ነጋዴዎችን የተሻለ ገቢ እንዲያገኙ ያደርጋል ሲሉ ዶክተር ጉቱ አብራርተዋል። ሌላኛው የኢኮኖሚ ባለሙያ ዶክተር ወንድሙ ተገኝ በበኩላቸው ኢሬቻ የአደባባይ በዓል በመሆኑና በርካታ የሀገር ውስጥ ታዳሚዎችና የውጭ ቱሪስቶች የሚታደሙበት በዓል በመሆኑ የኦሮሞን በዓልና ልዩ ልዩ ዕሴቶችን ለማስተዋወቅ ከማስቻሉም በላይ በተለያዩ ዘርፎች ለተሰማሩ ነጋዴዎች፤አከፋፋዮችና ኢን ዱስትሪዎች ሰፊ ገበያን ይዞ የሚመጣ ነው።በመሆኑም በኢሬቻ በዓል የኦሮሞ ባህላዊ ዕሴቶችን ከማስተዋወቅ ጎን ለጎን በዘርፉ የተሰማሩ ነጋዴዎች፤አከፋፋዮችና ኢንዱስትሪዎች በርትተው ከሰሩ ከሚፈ ጠረው ሰፊ የኢኮኖሚ እንቅስቃሴ ተጠቃሚ መሆን እንደሚችሉ ዶክተር ወንድሙ ተናግረዋል።   አዲስ ዘመን ቅዳሜ መስከረም 24/2012በጋዜጣው ሪፖርተር